கேள்வி: இயற்கணிதப் பின்னம் என்பது என்ன?
பதில்: இயற்கணிதப் பின்னம் (''algebraic fraction'') என்பது இயற்கணிதக் கோவைகளைத் தொகுதியாகவும், பகுதியாகவும் கொண்ட பின்னம். எடுத்துக்காட்டுகள்: :\frac{3x}{x^2+2x-3} :\frac{\sqrt{x+2}}{x^2-3} எண்கணிதப் பின்னங்களின் விதிமுறைகளெல்லாம் இயற்கணிதப் பின்னங்களுக்கும் பொருந்தும். ஒரு இயற்கணிதப் பின்னத்தின் தொகுதி, பகுதி இரண்டும் பல்லுறுப்புக்கோவைகளாக இருந்தால், அது விகிதமுறு பின்னம் (''rational fraction'') எனப்படும். எடுத்துக்காட்டாக \frac{3x}{x^2+2x-3} என்பது ஒரு விகிதமுறு பின்னம்; ஆனால் \frac{\sqrt{x+2}}{x^2-3} இன் தொகுதி ஒரு வர்க்கமூலச் சார்பாக உள்ளதால் அது ஒரு விகிதமுறு பின்னம் அல்ல.